jkorsvik/nowiki_second_scrape_merged huggingface dataset:
Araucana

Araucana er en tung hønserase som stammer fra Chile i Sør-Amerika og er oppkalt etter en indianerstamme.
Den kom til Europa på 1500-tallet og er en ettertraktet rase med mange unike egenskaper. Det mest spesielle er kanskje at den mangle hale; til og med hanen er haleløs. Den har også fjær som vokser ut på sidene av hodet.
Auracana-hønene legger turkise egg, er gode verpedyr og gode til å ruge. De er imidlertid ikke like gode til å ta seg av kyllingene sine.
Rasen har litt innslag av kamphøns i seg, og det vises i temperamentet. Den har en tøff væremåte, men har også et lynne som gjør at den kan gå godt sammen med mennesker. Auracanaene tar seg lett opp i høye trær, og hønsegårder bør derfor ha høye gjerder. Rasen finnes som dverg, og den stammer fra Tyskland. Eggene veier 65 gram for vanlige auracanaer, og 25 gram for dverg-auracanaer. Hanen veier 2,2–5 kg, mens hønen veier 2 kg. For dverg veier hanen 700 gram og hønen 650 gram.


== Farger ==
Hvit
Svart
Blå
Perlegrå
Tverrstripet
Gullhalset
Sølvhalset
Viltfarget
Blå/viltfarget
Hvetefarget


== Eksterne lenker ==
(en) Kategori:Araucana chicken – bilder, video eller lyd på Wikimedia Commons 
(en) Araucana – galleri av bilder, video eller lyd på Wikimedia Commons
John Dietz

John A. Dietz (født 24. november 1870, død 11. oktober 1939) var en amerikansk skytter som deltok i de olympiske leker 1908 i London og 1912 i Stockholm.
Dietz ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var James Gorman, Charles Axtell og Irving Calkins. Det var sju lag med fire mann på hvert som deltok i konkurransen som ble gjennomført 11. juli. Dietz skjøt 472 poeng som var det nest svakeste resultatet på det amerikanske laget. I den individuelle konkurransen, pistol 50 yards, kom han på niendeplass. Fire år senere, under OL 1912 i Stockholm, var han med på det amerikanske laget som vant lagskytingen 50 meter pistol.


== OL-medaljer ==
1908  London –  Gull i skyting, 50 yards pistol, lagskyting (USA)
1912  Stockholm –  Gull i skyting, 50 meter pistol, lagskyting (USA)


== Eksterne lenker ==
(en) John Dietz – Olympedia 
(en) John Dietz – Sports-Reference (OL-resultater – arkivert) 
(en) John Dietz – databaseOlympics.com (arkivert)
Lukla

Lukla er en landsby i Khumbu-regionen i øst i Nepal hvor de fleste Himalaya-ekspedisjoner starter sin tur mot Mount Everest.
Lukla ligger på 2 860 meter og har en liten flyplass hvor de fleste turister og profesjonelle fjellklatrere starter fra. Lukla betyr «stedet med mange geiter og sauer», men det er det ikke så mange å se av arten som vandrer omkring.Så godt som alle (90-95%) utenlandske turister kommer til Lukla med fly etter en ½ times flytur fra Katmandu. De øvrige vil vanligvis komme inn fra Jiri, etter en sju til åtte dagers marsj. Det er også mulig å delta i organiserte turer med lokale guider og kokker for turen fra Jiri til Lukla. Da Tenzing Norgay og Edmund Hillary gjennomførte sin første berømte bestigning av Mt. Everest i 1953, startet ekspedisjonen fra Jiri.
Det finnes mange gode forretninger og overnattingssteder for turister hvor en kan få europeisk mat og få gjort sine siste innkjøp før fjellturen. Hvis en ikke finner det en trenger er det fortsatt gode muligheter i Namche Bazaar. Der er det et par gode spesialforretninger som fører utstyr for klatrere hvor en kan få kjøpt eller leiet alt en trenger (tau, isøkser, kroker hjelmer og verneutstyr mm.).
Her vil det være fornuftig og stå over noen dager for å akklimatisere seg og venne seg til høyden. Hvis en ikke deltar i en organisert tur er det absolutt å anbefale å dobbeltsjekke reservasjon for returen fra Lukla. Ledige plasser på flyet til Katmandu er vanskelig i finne i høysesongen.


== Flyplass ==
Luklas flyplass Tenzing-Hillary Airport har hyppige forbindelser til Katmandu og betjenes av Nepal Airlines og noen andre selskaper, men flyvningene er svært væravhengige.


== Bilder fra Lukla ==

		
		
		
		
		
		


== Eksterne lenker ==
Hiking Everest from Lukla, GoNOMAD feature article
Fylkesvei 7456

Fylkesvei 7456 går mellom Storjorda og Trones i Beiarn kommune.
Frem til 2019 hadde veien betegnelsen fylkesvei 495.


== Kommuner og knutepunkter ==

 BeiarnØstre Beiarveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7456
(no) Statens vegvesen – trafikkmeldinger
Lueyang

Lueyang (kinesisk: 略阳县; pinyin:  Lüèyáng Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Folkemengden var på 200 361 innbyggere i 1999.


== Kulturminner ==
Steininnskriftene i Linyantempelet (Lingyan si moya, 灵岩寺摩崖) ble i 2006 tilføyd Folkerepublikken Kinas liste over kulturminner.


== Samferdsel ==
Baoji-Chengdu-jernbanen løper gjennom området. Den knytter Baoji i Shaanxi til Chengdu i Sichuan.


== Referanser ==


== Eksterne lenker ==
Lokalregjeringens hjemmeside
Walter Winans

Walter Winans (født 5. april 1852 i St. Petersburg, død 12. august 1920 i Dagenham i Essex) var en amerikansk skytter som deltok i de olympiske leker 1908 i London og 1912 i Stockholm.
Winans ble olympisk mester i skyting under OL 1908 i London. Han vant løpende hjort dobbeltskudd med 46 poeng, samme som sølvmedaljevinneren fra Storbritannia. Det var femten deltakere fra fire nasjoner deltok i konkurransen som ble gjennomført 11. juli 1908. Fire år senere, under OL 1912 i Stockholm var han med på det amerikanske laget som kom på andreplass i lagskytingen løpende hjort enkeltskudd bak Sverige.


== OL-medaljer ==
1908  London –  Gull i skyting, løpende hjort dobbeltskudd
1912  Stockholm –  Sølv i skyting, løpende hjort, enkeltskudd, lagskyting (USA)


== Referanser ==


== Eksterne lenker ==
(en) Walter Winans – Olympedia 
(en) Walter Winans – Sports-Reference (OL-resultater – arkivert)
Wubao (Yulin)

Wubao (kinesisk: 吴堡县; pinyin:  Wúbǎo Xiàn) er et fylke i provinsen Shaanxi i Folkerepublikken Kina. Det ligger i byprefekturet Yulin.
Folkemengden var på 76 447 innbyggere i 1999.


== Kulturminner ==
Kulturminnet Wubu shicheng (吴堡石城) ble i 2006 oppført på Folkerepublikken Kinas liste over kulturminner.


== Samferdsel ==
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.


== Referanser ==


== Eksterne lenker ==
Lokalregjeringens hjemmeside
Wubu shicheng
Thailands riksvåpen

Thailands emblem, eller Thailands riksvåpen, avbilder Garuda (Solørnen), en figur fra den indiske/hinduistiske mytologi. I Thailand blir denne figuren brukt som den kongelige familiens symbol.
Det er også bilde av Garuda i Indonesias riksvåpen og Ulan Bators byvåpen.


== Historie ==
I 1873 designet kong Chulalongkorn et riksvåpen for Siam (det gamle navnet på Thailand), i vestlig Heraldisk stil. 20 år senere besluttet han at riksvåpenet var gjort for vestlig, og manglet et bilde av Garuda, som kongene av Ayutthaya hadde brukt som symbol for sin makt.
Han ga ordre til sin bror Naris om å lage et nytt emblem som riksvåpen. Først desginet Naris et emblem med Garuda, Naga og Vishnu inni en sirkel. Emblemet ble bare brukt en kort tid før kongen foreslo at Naris skulle fjerne bildene av Vishnu og Naga.
Etter Chulalongkorns regime, ga kong Vajiravudh ordre til Phra Devabhinimit (thai พระเทวาภินิมมิต) om å lage et nytt emblem. Det nye våpenet inneholdt de samme elementene som Chulalongkorns emblem, men satte dem i en ring for å lage en ytre ramme, som innholdte det kongelige seremonielle navnet. Ved kroningen av den nye kongen ble det kongelige emblemet endret for å samsvare med navnet på den nye kongen. Etter abdikasjon til kong Prajadhipok i 1935, overtok kong Ananda Mahidol tronen, men han ble aldri kronet, så et nytt emblem ble ikke laget, og Chulalongkorns emblem ble brukt i stedet.
I dag blir et bilde av Garuda uten sirkelen rundt brukt som Thailands emblem. Dette blir plassert på toppen av offisielle dokumenter og brev. Garuda-skulpturer blir gitt av kongen til hoffleverandører som er pålitelige og lovlydige selskaper som har handelskontakt med det kongelige husholdet.

		
		
		


== Eksterne lenker ==
(en) Coats of arms of Thailand – kategori av bilder, video eller lyd på Commons
Cerveza Tijuana

Cerveza Tijuana (også kjent som TJ Beer) er et meksikansk bryggeri som befinner seg ved grensebyen Tijuana i Baja California. Bryggeriet ble grunnlagt i 2000, og for tiden blir det produsert tre forskjellige øl ved bryggeriet:

Tijuana Güera
Tijuana Morena
Tijuana Light


== Eksterne lenker ==
Cerveza Tijuanas offisielle hjemmesider
Generell info vedrørende Cerveza Tijuana
Fylkesvei 7452

Fylkesvei 7452 går mellom Kvæl og Eiterjorda i Beiarn kommune. Veien er 167 meter lang.
Frem til 2019 hadde veien betegnelsen fylkesvei 492.


== Kommuner og knutepunkter ==

 Beiarn


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7452
(no) Statens vegvesen – trafikkmeldinger
Walter Ewing

Walter Henry Ewing (født 11. februar 1878 død 25. juni 1945) var en canadisk skytter som deltok i de olympiske leker 1908 i London.
Ewing ble olympisk mester i skyting under OL 1908 i London. Han vant trap-konkurransen med 72 poeng foran sin landsmann George Beattie med 60. Det var 60 deltakere, hvorav 28 gikk til finalen, fra åtte nasjoner og konkurransen ble avviklet 8. og 9. juli 1908. Ewing var også med på det canadiske laget som kom på andreplass i trap lagskyting bak Storbritannia.


== OL-medaljer ==
1908  London –  Gull i skyting, trap
1908  London –  Sølv i skyting, trap lagskyting (Canada)


== Referanser ==


== Eksterne lenker ==
(en) Walter Ewing – Olympics.com 
(en) Walter Ewing – Olympic.org 
(en) Walter Ewing – Olympedia 
(en) Walter Ewing – Sports-Reference (OL-resultater – arkivert) 
(en) Walter Ewing – databaseOlympics.com (arkivert) 
(en) Walter Ewing – Canadian Olympic Committee 
(en) Walter Ewing – Canada Sports Hall of Fame 
(fr) Walter Ewing – Panthéon des sports du Québec 
(en) Walter Ewing – ISSF
Podsoljord

Podsoljord er en jordtype som er vanlig i den boreale vegetasjonssonen, og således i det meste av Norge. Omkring 80 % av all skogs- og heijord i Norge består av denne jordtypen. Podsolbetegnelsen viser til ett av jordlagenes bleke farge.


== Podsolprofil ==
Det typiske podsolprofilet er kjennetegnet ved at det øverst har et humusdekke dannet av strønedfall fra plantene, adskilt fra mineraljorda under. Dette i motsetning til brunjord, som er homogen. Nedfallet er surt på grunn av syrer og sure forbindelser i barnåler og bjørkeblader, og det er derfor mindre biologisk aktivitet her enn i brunjord. Regnvannet tar med seg oppløste syrer nedover til den underliggende mineraljorda. I utvaskingslaget vil syren vaske ut lettoppløselige mineraler, og med tiden blir det dannet et nesten helt hvitt lag av lys kvarts. Tykkelsen på dette laget varierer med stedets nedbørsmengde, men er oftest noen centimeter til et par desimeter tykt. Under dette laget ligger et utfellingslag, der syrene blir nøytralisert og det felles ut blant annet jern. Denne utfellingen gir jordlaget en rustbrun farge. Under dette ligger den upåvirkede mineraljorda.


== Litteratur ==
Grønlien, Ryvarden, Tandberg (2008). Bi 2. Gyldendal undervisning. CS1-vedlikehold: Flere navn: forfatterliste (link)
Jul Låg (1977). «Jordarter og jordsmonn i Norge».  I Just Gjessing. Norges geografi. Universitetsforlaget. s. 48. ISBN 82-00-01529-7.
The Razors Edge

The Razors Edge er det tolvte studioalbumet av AC/DC, utgitt 21. september 1990. Albumet ble bandets første og eneste studioalbumet med trommeslager Chris Slade og inneholder blant annet låten «Thunderstruck» og «Moneytalks», som er blant AC/DCs mest kjente låter. AC/DC ga ut tre singler fra albumet; «Thunderstruck», «Moneytalks» og «Are You Ready». Albumet nådde 2.-plassen på Billboard 200 og ble nummer 4 i Storbritannia. 5 millioner eksemplarer ble solgt i USA, og albumet ble utgitt på nytt i 2003 som en del av AC/DC Remasters-serien.


== Sporliste ==
Alle låtene er skrevet av Angus Young, Malcolm Young og Brian Johnson.

«Thunderstruck» – 4:52
«Fire Your Guns» – 2:53
«Moneytalks» – 3:45
«The Razors Edge» – 4:22
«Mistress for Christmas» – 3:59
«Rock Your Heart Out» – 4:06
«Are You Ready » – 4:10
«Got You By the Balls» – 4:30
«Shot of Love» – 3:56
«Let's Make It» – 3:32
«Goodbye & Good Riddance to Bad Luck» – 3:13
«If You Dare» – 3:08


== Personell ==
Brian Johnson – vokal
Angus Young – gitar
Malcolm Young – rytmegitar, bakgrunnsvokal
Cliff Williams – bass, bakgrunnsvokal
Chris Slade – trommer, perkusjon


== Eksterne lenker ==
(en) The Razors Edge på Discogs 
(en) The Razors Edge på MusicBrainz 
(en) The Razors Edge på Spotify 
(en) The Razors Edge på Genius — sangtekster 
(en) The Razors Edge på AllMusic
Cervecería de Baja California

Cervecería de Baja California er et meksikansk bryggeri som befinner seg i Mexicali. Bryggeriet ble stiftet i 2002, og er kjent for ølet Cerveza Cucapá. Navnet Cucapá kommer fra urfolk som bodde i Mexicalidalen.
Ølmerker i Cucapáserien:

Cucapá Clasica
Cucapá Obscura
Cucapá Chupacabras Pale Ale
Cucapá Trigueña
Cucapá Honey
Cucapá Jefe
Cucapá Mestiza


== Eksterne lenker ==
Cerveza Cucapá
Charles Palmer

Charles Palmer (født 18. august 1869, død 14. november 1947) var en britisk skytter som deltok i de olympiske leker 1908 i London og 1912 i Stockholm.
Palmer ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, James Pike, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Palmer skjøt 71 poeng som var det tredje beste resultatet på det britiske laget. Fire år senere, under OL 1912 i Stockholm, var han med på det britiske laget som kom på andreplass i trap bak USA.


== OL-medaljer ==
1908  London –  Gull i skyting, trap lagskyting (Storbritannia)
1912  Stockholm –  Sølv i skyting, trap lagskyting (Storbritannia)


== Eksterne lenker ==
(en) Charles Palmer – Olympedia 
(en) Charles Palmer – Sports-Reference (OL-resultater – arkivert) 
(en) Charles Palmer – databaseOlympics.com (arkivert)
Blow Up Your Video

Blow Up Your Video er det ellevte studioalbumet av det australske hard rockbandet AC/DC, utgitt 18. januar 1988. Albumet ble innspilt på Miraval Studio i Le Val, Frankrike i perioden august-september 1987. 
Albumet ble produsert av Harry Vanda og George Young, produksjonsteamet bak bandets tidligere album. Dette var også det siste studioalbumet der trommeslager Simon Wright medvirker. 
Albumet ble bandets mest solgte album med nytt materiale siden For Those About to Rock (We Salute You). Blow Up Your Video oppnådde 2.-plass i Storbritannia og 12.-plass i USA. Bandet spilte fire låter fra albumet på den påfølgende verdensturnéen, «Heatseeker», «That's the Way I Wanna Rock 'n' Roll», «Nick of Time» og «Go Zone». «Heatseeker» og «That's the Way I Wanna Rock 'n' Roll» er også på AC/DC Live Collector's Edition. «Heatseeker» ble en topp 20-hit i Storbritannia. Albumet ble utgitt på nytt i 2003 som en del av AC/DC Remasters-serien. 
Under Blow Up Your Video-verdensturnéen besluttet Malcolm Young seg for å legge seg frivillig inn til behandling på sykehus på grunn av alkoholproblemer. I hans sted spilte Malcolm og Angus' nevø, Stevie Young rytmegitar.


== Sporliste ==
Alle sangene er komponert av Malcolm Young, Angus Young og Brian Johnson.

«Heatseeker» – 3:50
«That's the Way I Wanna Rock 'n' Roll» – 3:43
«Meanstreak» – 4:08
«Go Zone» – 4:26
«Kissin' Dynamite» – 3:58
«Nick of Time» – 4:16
«Some Sin for Nuthin'» – 4:11
«Ruff Stuff» – 4:34
«Two's Up» – 5:25
«This Means War» – 4:23Sangene «Snake Eye» og «Borrowed Time» ble også spilt inn, men disse ble kun gitt ut på 12-tommers singleversjonen av «Heatseeker» og «That's the Way I Wanna Rock 'n' Roll» respektive. «Snake Eye» var også inkluder på en 3-tommers CD-single for «Heatseeker». Demosporene til sangene «Let Loose» og «Alright Tonight» ble stjålet og gitt ut ulovlig og ble derfor ikke med på det endelige albumet.


== Personell ==
Brian Johnson – vokal
Angus Young – gitar
Malcolm Young – rytmegitar, bakgrunnsvokal
Cliff Williams – bass, bakgrunnsvokal
Simon Wright – trommer, perkusjon


== Eksterne lenker ==
(en) Blow Up Your Video på Discogs 
(en) Blow Up Your Video på MusicBrainz 
(en) Blow Up Your Video på Spotify 
(en) Blow Up Your Video på AllMusic 
Sangtekster på AC/DCs offisielle nettsted
BlowUpYourVideo Fansite
AC/DC One Fansite
Alexander Maunder

Alexander Elsdon Maunder (født 3. februar 1861, død 2. februar 1932) var en britisk skytter som deltok i de olympiske leker 1908 i London og 1912 i Stockholm.
Maunder ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Charles Palmer, James Pike, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Maunder skjøt 83 poeng som var det beste resultatet på det britiske laget. I den individuelle skytingen i trap kom han på tredjeplass.
Fire år senere, under OL 1912 i Stockholm, vant han en sølvmedalje i lagskyting. Han var med på det britiske laget som kom på andreplass i  trap med 511 poeng bak USA med 532. De andre på laget var William Grosvenor, John Butt, Harold Humby, Charles Palmer og George Whitaker. Maunder skjøt totalt 89 poeng som var det nest beste resultatet på det britiske laget. Han kom på 45.-plass i den individuelle trapkonkurransen.


== OL-medaljer ==
1908  London –  Gull i skyting, trap lagskyting (Storbritannia)
1912  Stockholm –  Sølv i skyting, trap lagskyting (Storbritannia)
1908  London –  Bronse i skyting, trap


== Eksterne lenker ==
(en) Alexander Maunder – Olympedia 
(en) Alexander Maunder – Sports-Reference (OL-resultater – arkivert) 
(en) Alexander Maunder – databaseOlympics.com (arkivert)
Flick of the Switch

Flick of the Switch er det niende studioalbumet av det australske hard rock-bandet AC/DC, utgitt 15. august 1983. 
Albumet ble produsert av AC/DC og nådde 4.-plass på listene i Storbritannia og 15.-plass i USA. Albumet ble sertifisert til platina av RIAA selv om musikkanmeldernes kritikk ikke var av de beste.
Etter at gitarist Malcolm Young og trommeslager Phil Rudd røk uklar, fikk Rudd sparken og måtte forlate bandet midtveis i innspillingen av albumet. Rudd hadde spilt inn alle trommesporene, og til tross for at bandet hyret trommeslageren B. J. Wilson, var det kun Rudds trommer som ble benyttet på det ferdige albumet. Simon Wright ble senere hentet inn som erstatter, og han medvirker i musikkvideoene til «Flick of the Switch», «Nervous Shakedown» og «Guns for Hire» og var også med på den påfølgende turneen. Rudd flyttet i mellomtiden til New Zealand men var tilbake som medlem av bandet fra 1994 og spilte på albumet Ballbreaker fra 1995.
Albumet ble utgitt på nytt i 2003 som en del av AC/DC Remasters-serien.


== Sporliste ==
Alle låtene er skrevet av Angus Young, Malcolm Young og Brian Johnson.

«Rising Power» – 3:45
«This House Is on Fire» – 3:25
«Flick of the Switch» – 3:15
«Nervous Shakedown» – 4:29
«Landslide» – 3:59
«Guns for Hire» – 3:26
«Deep in the Hole» – 3:21
«Bedlam in Belgium» – 3:54
«Badlands» – 3:40
«Brain Shake» – 4:09


== Personell ==
Brian Johnson – vokal
Angus Young – gitar
Malcolm Young – gitar
Cliff Williams – bass
Phil Rudd – trommer


== Eksterne lenker ==
(en) Flick of the Switch på Discogs 
(en) Flick of the Switch på MusicBrainz 
(en) Flick of the Switch på Spotify 
(en) Flick of the Switch på AllMusic 
Sangtekster på AC/DCs offisielle nettsted
Brunjord

Brunjord er en jordtype som finnes i varmere strøk hvor nedbrytningen går raskt, spesielt hvis det er mineralrik berggrunn. Jorda er homogen og lett på grunn av stor biologisk aktivitet av mark og andre organismer. Dette gir et godt grunnlag for plantevekst, og artsrikdommen blir stor. 
I Norge finnes brunjord først og fremst i sørvendt og lavereliggende terreng i den sørlige delen av landet, hvor man også finner edelløvskoger. 12,5% av den produktive skogen i Norge har brunjord.


== Litteratur ==
Grønlien, Ryvarden, Tandberg (2008). Bi 2 grunnbok. Gyldendal undervisning. CS1-vedlikehold: Flere navn: forfatterliste (link)
Moen, A. (1998). Vegetasjon. Hønefoss: Statens kartverk.
Beer Factory

Beer Factory er et meksikansk mikrobryggeri som befinner seg i Mexico by. Bryggeriet er kjent for å ha sin egen restaurant hvor besøkende kan nyte deres produkter sammen med et måltid. Beer Factory har flere restauranter i Mexico. Bryggeriet er blant annet kjent for en del av sine ølsorter med tropiske fruktsmaker.
Ølmerker fra Beer Factory:

5 De Mayo
Cascabel
Celebración
Coronel
Coyote
Equinox
Extra Light
Heavy Metal
Luna Llena
Santa Fe
Santa Fe Wheat


== Eksterne lenker ==
Beer Factory sine offisielle hjemmesider
Bernhard Larsson

Bernhard Larsson (født 14. august 1879 død 1. august 1947) var en svensk skytter som deltok i de olympiske leker 1912 i Stockholm.
Larsson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Hugo Johansson, Erik Blomqvist, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Larsson skjøt totalt 914 poeng som var det nest svakeste resultatet på det svenske laget. Han var også med på det svenske laget som kom på tredjeplass i lagskytingen med armégevær.


== OL-medaljer ==
1912  Stockholm –  Gull i skyting, 300 meter rifle, lagskyting (Sverige)
1912  Stockholm –  Bronse i skyting, armégevær, lagskyting (Sverige)


== Eksterne lenker ==
(en) Bernhard Larsson – Olympedia 
(en) Bernhard Larsson – Sports-Reference (OL-resultater – arkivert) 
(en) Bernhard Larsson – databaseOlympics.com (arkivert) 
(sv) Bernhard Larsson – Sveriges olympiske komité 
(en) Bernhard Larsson – ISSF
Cervecería Minerva

Cervecería Minerva er et meksikansk bryggeri som befinner seg i Zapopan i Jalisco.
Ølmerker fra Cervecería Minerva:

Colonial
Viena
Stout


== Eksterne lenker ==
Cervecería Minervas offisielle hjemmesider
Cervecería Primus

Cervecería Primus er et meksikansk bryggeri som befinner seg ved Barranca del Muerto i Mexico by. Bryggeriet er kjent for sitt øl, Tempus og Tempus Doble Malta.


== Eksterne lenker ==
Cervecería Primus offisielle hjemmesider Arkivert 10. oktober 2008 hos Wayback Machine.
Jorge del Castillo

Jorge Alfonso Alejandro Del Castillo Gálvez (født 2. juli 1950 i Lima) er en peruansk advokat og politiker. Han er generalsekretær i det peruanske Aprista-partiet og har vært ordfører i Lima og Barranco. Del Castillo var statsminister fra 2006 til 2008.


== Referanser ==
Frostjord

Frostjord er en jordtype som finnes noen steder i høyfjellet. Det som er typisk for frostjord er at de øvre vannfylte jordlagene fryser og løfter seg, for så ved tiningen langsomt å sige nedover bakken. Dette blir kalt solifluksjon eller sigejord. Denne jordtypen setter særlige krav til plantene som lever i slike områder.


== Se også ==
Tundra


== Litteratur ==
Grønlien, Ryvarden, Tandberg (2008). Bi 2 grunnbok. Gyldendal undervisning. CS1-vedlikehold: Flere navn: forfatterliste (link)